b'\n_START_ARTICLE_\nAnton Dolenc (elektrotehnik)\n_START_SECTION_\n\xc5\xbdivljenjepis\n_START_PARAGRAPH_\nDolenc je leta 1927 diplomiral na Tehni\xc5\xa1ki fakulteti v Ljubljani. Od leta 1939 do 1976 je bil redni profesor na Fakulteti za elektrotehniko v Zagrebu in od 1959 do 1976 hkrati v Ljubljani, ter od 1978 do 1982 redni profesor na fakulteti v Sarajevu._NEWLINE_Od 1927 do 1945 je bil vrsto let direktor obrata Siemens v okviru elektroindustrije Hrva\xc5\xa1ke, nato do 1984 tehni\xc4\x8dni direktor in svetovalec podjetja Rade Kon\xc4\x8dar v Zagrebu._NEWLINE_Dolenc je bil vodilni jugoslovanski strokovnjak na podro\xc4\x8dju elektri\xc4\x8dnih strojev, elektri\xc4\x8dnih central in elektrifikacije \xc5\xbeelezni\xc5\xa1kih prog, sodeloval je pri elektrifikaciji vseh \xc5\xbeelezarn in drugih pomembnih metalur\xc5\xa1kih kombinatih v biv\xc5\xa1i Jugoslaviji. Bil je predsednik vrste jugoslovanskih strokovnih ustanov in \xc4\x8dlan uredni\xc5\xa1kih odborov strokovnih revij. Leta 1949 je prejel nagrado FLRJ za projekt, konstrukcijo in monta\xc5\xbeo Hidroelektrarne Mariborski otok in leta 1967 nagrado SR Hrva\xc5\xa1ke za \xc5\xbeivljenjsko delo. Bil je \xc4\x8dastni doktor tehni\xc5\xa1kih znanosti zagreb\xc5\xa1ke univerze in zaslu\xc5\xbeni profesor Univerze Edvarda Kardelja v Ljubljani.'